2023: ಗುಜರಾತ್ ಟೈಟಾನ್ಸ್ ಚಾಲೆಂಜ್ ಗೆಲ್ಲುತ್ತಾ ಡೆಲ್ಲಿ ಕ್ಯಾಪಿಟಲ್ಸ್‌..? ಚೊಚ್ಚಲ ಗೆಲುವಿನ ನಿರೀಕ್ಷೆಯಲ್ಲಿದೆ ಡೆಲ್ಲಿ ಕ್ಯಾಪಿಟಲ್ಸ್‌ಡೆಲ್ಲಿಗೆ ತವರಿನಲ್ಲಿ ಹಾಲಿ ಚಾಂಪಿಯನ್‌ ಗುಜರಾತ್ ಟೈಟಾನ್ಸ್ ಸವಾಲುಗುಜರಾತ್ ಸವಾಲು ಮೆಟ್ಟಿ ನಿಲ್ಲುತ್ತಾ ಡೇವಿಡ್ ವಾರ್ನರ್ ಪಡೆ? ನವ​ದೆ​ಹ​ಲಿ(ಏ.04): ಚೆನ್ನೈ ವಿರುದ್ಧದ ಗೆಲು​ವಿ​ನೊಂದಿಗೆ 16ನೇ ಆವೃತ್ತಿ ಐಪಿ​ಎ​ಲ್‌ಗೆ ಕಾಲಿ​ಟ್ಟಿ​ರುವ ಹಾಲಿ ಚಾಂಪಿ​ಯನ್‌ ಗುಜ​ರಾತ್‌ ಟೈಟಾನ್ಸ್‌ ಮಂಗ​ಳ​ವಾರ ಡೆಲ್ಲಿ ಕ್ಯಾಪಿ​ಟಲ್ಸ್‌ ವಿರುದ್ಧ ಸೆಣ​ಸಾ​ಡ​ಲಿದ್ದು, ಮತ್ತೊಂದು ಜಯ​ದೊಂದಿಗೆ ಅಂಕ​ಪ​ಟ್ಟಿ​ಯಲ್ಲಿ ಅಗ್ರ​ಸ್ಥಾನ ಕಾಯ್ದು​ಕೊ​ಳ್ಳುವ ನಿರೀ​ಕ್ಷೆ​ಯ​ಲ್ಲಿದೆ. ಇನ್ನೊಂದೆಡೆ ಡೆಲ್ಲಿ ತಂಡ ಲಖನೌ ಸೂಪರ್ ಜೈಂಟ್ಸ್ ವಿರು​ದ್ಧದ ಹೀನಾಯ ಸೋಲಿನ ಆಘಾ​ತ​ದಿಂದ ಹೊರ​ಬಂದು ಜಯದ ಖಾತೆ ತೆರೆ​ಯುವ ಗುರಿ ಇಟ್ಟು​ಕೊಂಡಿ​ದೆ. ರಿಷಭ್‌ ಪಂತ್‌ ಅನು​ಪ​ಸ್ಥಿ​ತಿ​ಯಲ್ಲಿ ಕಣ​ಕ್ಕಿ​ಳಿ​ಯು​ತ್ತಿ​ರುವ ಡೆಲ್ಲಿಗೆ ಅನು​ಭವಿ ಭಾರ​ತೀಯ ವೇಗಿ​ಗಳ ಅನು​ಪ​ಸ್ಥಿ​ತಿಯೂ ಕಾಡು​ತ್ತಿದೆ. ದಕ್ಷಿಣ ಆ​ಫ್ರಿಕಾದ ಏನ್ರಿಚ್‌ ನೋಕಿಯಾ, ಲುಂಗಿ ಎನ್‌​ಗಿಡಿ ತಂಡಕ್ಕೆ ಸೇರಿ​ಸಿ​ಕೊಂಡಿ​ದ್ದರೂ ಈ ಪಂದ್ಯ​ದಲ್ಲಿ ಆಡು​ತ್ತಾರೋ ಇಲ್ಲವೋ ಎಂಬುದು ಇನ್ನಷ್ಟೇ ಸ್ಪಷ್ಟ​ವಾ​ಗ​ಬೇ​ಕಿದೆ. ವೇಗಿ​ಗ​ಳಾದ ಖಲೀಲ್‌ ಅಹ್ಮದ್‌, ಚೇತನ್‌ ಸಕಾ​ರಿಯಾ, ಮುಕೇಶ್‌ ಕುಮಾ​ರ್‌ ನಿರೀಕ್ಷಿತ ಪ್ರದ​ರ್ಶನ ನೀಡದ ಹೊರತು ತಂಡಕ್ಕೆ ಗೆಲುವು ಕಷ್ಟ​ವಿದೆ. ಅಕ್ಷರ್‌ ಪಟೇಲ್‌, ಕುಲ್ದೀಪ್‌ ಯಾದವ್‌ ಮೇಲೆ ತಂಡ ಹೆಚ್ಚಿನ ನಿರೀ​ಕ್ಷೆ​ ಇಟ್ಟಿದೆ. ಬ್ಯಾಟಿಂಗ್‌ ವಿಭಾ​ಗ​ದಲ್ಲಿ ನಾಯಕ ಡೇವಿಡ್‌ ವಾರ್ನ​ರ್‌ಗೆ ಸೂಕ್ತ ಬೆಂಬ​ಲದ ಅಗ​ತ್ಯ​ವಿದ್ದು, ಮಿಚೆಲ್‌ ಮಾರ್ಷ್ ಆಲ್ರೌಂಡ್‌ ಪ್ರದ​ರ್ಶನ ಟ್ರಂಪ್‌ ಕಾರ್ಡ್‌ ಎನಿ​ಸ​ಬ​ಹುದು. ಯುವ ಬ್ಯಾಟ​ರ್‌​ಗ​ಳಾದ ಪೃಥ್ವಿ ಶಾ, ಸರ್ಫ​ರಾಜ್‌ ಖಾನ್‌ ಜವಾ​ಬ್ದಾ​ರಿ​ಯುತ ಆಟವಾ​ಡ​ಬೇ​ಕಿದೆ. ಮನೀಶ್‌ ಪಾಂಡೆ ಕೂಡಾ ಅವ​ಕಾ​ಶದ ನಿರೀ​ಕ್ಷೆ​ಯ​ಲ್ಲಿ​ದ್ದಾ​ರೆ. ಮತ್ತೊಂದೆ​ಡೆ ಚೆನ್ನೈ ವಿರು​ದ್ಧದ ಅಭೂ​ತ​ಪೂರ್ವ ಪ್ರದ​ರ್ಶ​ನದ ಹುಮ್ಮ​ಸ್ಸಿ​ನ​ಲ್ಲಿ​ರುವ ಗುಜ​ರಾತ್‌ ಟೈಟಾನ್ಸ್‌ ಮತ್ತೊಮ್ಮೆ ಚಾಂಪಿ​ಯನ್‌ ಆಟ ಪ್ರದ​ರ್ಶಿ​ಸಲು ಕಾಯು​ತ್ತಿದೆ. ಶುಭ್‌ಮನ್‌ ಗಿಲ್‌ ಉತ್ತಮ ಫಾರ್ಮ್‌ನಲ್ಲಿದ್ದು, ರಶೀದ್‌ ಖಾನ್‌ ತಂಡದ ಟ್ರಂಪ್‌ಕಾರ್ಡ್‌ ಎನಿ​ಸಿ​ದ್ದಾರೆ. ಬೌಲಿಂಗ್‌​ ಪಡೆ​ಯ​ನ್ನು ಮೊಹ​ಮದ್‌ ಶಮಿ ಮುನ್ನ​ಡೆ​ಸ​ಲಿ​ದ್ದು, ಅಲ್ಜಾರಿ ಜೋಸೆಫ್‌ರನ್ನು ಡೆತ್‌ ಓವರ್‌ಗಳಲ್ಲಿ ಎದುರಿಸುವುದು ಡೆಲ್ಲಿಗೆ ದೊಡ್ಡ ಸವಾಲಾಗಿ ಪರಿಣಮಿಸಬಹುದು. ಡೇವಿಡ್‌ ಮಿಲ್ಲರ್‌ ತಂಡ ಸೇರ್ಪ​ಡೆ​ಗೊಂಡಿದ್ದರೂ ಈ ಪಂದ್ಯಕ್ಕೆ ಲಭ್ಯವಿರುವ ಬಗ್ಗೆ ಖಚಿ​ತ​ತೆ​ಯಿಲ್ಲ. ಕೊನೆ ಕ್ಷಣ​ದಲ್ಲಿ ಅಬ್ಬ​ರಿಸಿ ಹಲವು ಪಂದ್ಯ​ಗ​ಳನ್ನು ಗೆಲ್ಲಿ​ಸಿ​ರುವ ರಾಹುಲ್‌ ತೆವಾ​ಟಿಯಾ ಉಪಸ್ಥಿತಿ ತಂಡಕ್ಕೆ ಪ್ಲಸ್‌ ಪಾಯಿಂಟ್‌. ಹಾರ್ದಿಕ್‌ ಪಾಂಡ್ಯ ನಾಯ​ಕ​ತ್ವದ ಜೊತೆ ಉತ್ತಮ ಪ್ರದ​ರ್ಶನ ತೋರ​ಬೇ​ಕಾದ ಒತ್ತ​ಡ​ದ​ಲ್ಲಿದ್ದು, ಕೇನ್ ವಿಲಿ​ಯ​ಮ್ಸನ್‌ ಬದಲು ಮ್ಯಾಥ್ಯೂ ವೇಡ್‌ ಆಡುವ ಹನ್ನೊಂದರ ಬಳ​ಗ​ದಲ್ಲಿ ಸ್ಥಾನ ಗಿಟ್ಟಿ​ಸ​ಬ​ಹು​ದು. 2023: ಜಯದ ಖಾತೆ ತೆರೆದ ಚೆನ್ನೈ ಸೂಪರ್‌ ಕಿಂಗ್ಸ್‌, ಲಖನೌ ಹೋರಾಟ ವ್ಯರ್ಥ ಐಪಿಎಲ್ ಇತಿಹಾಸದಲ್ಲಿ ಗುಜರಾತ್ ಟೈಟಾನ್ಸ್ ಹಾಗೂ ಡೆಲ್ಲಿ ಕ್ಯಾಪಿಟಲ್ಸ್ ತಂಡಗಳು ಕೇವಲ ಒಮ್ಮೆ ಮಾತ್ರ ಮುಖಾಮುಖಿಯಾಗಿದ್ದು, ಗುಜರಾತ್ ಟೈಟಾನ್ಸ್‌ ಗೆಲುವಿನ ನಗೆ ಬೀರಿತ್ತು. ಈ ಪಂದ್ಯದಲ್ಲಿ ಟೈಟಾನ್ಸ್ ಎದುರು ಗೆದ್ದು, ಟೂರ್ನಿಯಲ್ಲಿ ಗೆಲುವಿನ ಖಾತೆ ತೆರೆಯುತ್ತಾ ಎನ್ನುವುದನ್ನು ಕಾದು ನೋಡಬೇಕಿದೆ. ಸಂಭವನೀಯ ಆಟಗಾರರ ಪಟ್ಟಿ ಗುಜರಾತ್‌ ಟೈಟಾನ್ಸ್: ಶುಭ್‌ಮನ್ ಗಿಲ್‌, ವೃದ್ದಿಮಾನ್ ಸಾಹ, ಮ್ಯಾಥ್ಯೂ ವೇಡ್‌, ಹಾರ್ದಿಕ್‌ ಪಾಂಡ್ಯ(ನಾಯಕ), ವಿಜಯ್‌ ಶಂಕರ್, ರಾಹುಲ್ ತೆವಾಟಿಯಾ, ರಶೀದ್‌ ಖಾನ್, ಮೊಹಮ್ಮದ್ ಶಮಿ, ಜೋಶ್ ಲಿಟ್ಲ್, ಯಶ್‌ ದಯಾಳ್‌, ಅಲ್ಜಾರಿ ಜೋಸೆಫ್‌. ಡೆಲ್ಲಿ: ಡೇವಿಡ್ ವಾರ್ನರ್‌(ನಾಯಕ), ಪೃಥ್ವಿ ಶಾ, ಮಿಚೆಲ್‌ ಮಾರ್ಷ್‌, ರಿಲೇ ರುಸ್ಸೌ, ಸರ್ಫರಾಜ್‌ ಖಾನ್, ರೋವ್ಮನ್ ಪೋವೆಲ್‌, ಅಕ್ಷರ್‌ ಪಟೇಲ್, ಕುಲ್ದೀಪ್‌ ಯಾದವ್, ಚೇತನ್ ಸಕಾರಿಯಾ, ಖಲೀಲ್‌ ಅಹಮ್ಮದ್, ಮುಕೇ​ಶ್‌ ಚೌಧರಿ. ಪಂದ್ಯ ಆರಂಭ: ಸಂಜೆ 7.30ಕ್ಕೆನೇರ ಪ್ರಸಾರ: ಸ್ಟಾರ್‌ ಸ್ಪೋರ್ಟ್ಸ್‌ ಹಾಗೂ ಜಿಯೋ ಸಿನಿಮಾ ಪಿಚ್‌ ರಿಪೋರ್ಚ್‌ ಅರುಣ್‌ ಜೇಟ್ಲಿ ಕ್ರೀಡಾಂಗ​ಣದ ಪಿಚ್‌ ಸ್ಪಿನ್‌ ಸ್ನೇಹಿ​ಯಾ​ಗಿದ್ದು, ಇಲ್ಲಿ ದೊಡ್ಡ ಮೊತ್ತ ದಾಖ​ಲಾದ ಉದಾ​ಹ​ರಣೆ ಕಡಿಮೆ. ಮೊದಲು ಬ್ಯಾಟ್‌ ಮಾಡಿದ ತಂಡ 170+ ರನ್‌ ಕಲೆ ಹಾಕಿ​ದರೆ ಚೇಸಿಂಗ್‌ ಕಷ್ಟ​ವಾ​ಗ​ಬ​ಹುದು. ಟಾಸ್‌ ಗೆಲ್ಲುವ ತಂಡ ಬ್ಯಾಟಿಂಗ್‌ ಆಯ್ಕೆ ಮಾಡಿದರೆ ಅಚ್ಚ​ರಿ​ಯಿಲ್ಲ.